EL Επίσημη Εφημερίδα της Ευρωπαϊκής Ένωσης C 199/18

Ανακοίνωση σχετικά με τα μέτρα αντιντάμπινγκ και τα αντισταθμιστικά μέτρα που ισχύουν όσον αφορά τις εισαγωγές στην Ένωση φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (δηλαδή κυψελών) καταγωγής Λαϊκής Δημοκρατίας της Κίνας: αλλαγή της επωνυμίας εταιρείας που υπόκειται στον δασμολογικό συντελεστή για τις συνεργασθείσες εταιρείες που δεν συμπεριλήφθηκαν στο δείγμα

(2018/C 199/09)

Οι εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (δηλαδή κυψελών) καταγωγής Λαϊκής Δημοκρατίας της Κίνας υπόκεινται σε οριστικό δασμό αντιντάμπινγκ και σε αντισταθμιστικούς δασμούς, οι οποίοι επιβλήθηκαν με τον εκτελεστικό κανονισμό (ΕΕ) 2017/367 της Επιτροπής (1) και τον εκτελεστικό κανονισμό (ΕΕ) 2017/366 (2), όπως αυτοί τροποποιήθηκαν με τον εκτελεστικό κανονισμό (ΕΕ) 2017/1570 (3).

Τρεις εταιρείες εγκατεστημένες στη Λαϊκή Δημοκρατία της Κίνας, των οποίων οι εξαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων προς την Ένωση υπόκεινται στον δασμολογικό συντελεστή αντιντάμπινγκ ύψους 36,2 % για τις συνεργασθείσες εταιρείες που δεν συμπεριλήφθηκαν στο δείγμα και σε αντισταθμιστικούς δασμούς ύψους 6,4 %, ενημέρωσαν την Επιτροπή ότι έχουν αλλάξει επωνυμία όπως παρατίθεται κατωτέρω.

Οι εταιρείες ζήτησαν από την Επιτροπή να επιβεβαιώσει ότι η αλλαγή της επωνυμίας τους δεν θίγει το δικαίωμά τους να επωφελούνται από τον δασμολογικό συντελεστή που εφαρμοζόταν στην εκάστοτε εταιρεία υπό την προηγούμενη επωνυμία της.

Η Επιτροπή εξέτασε τις πληροφορίες που παρασχέθηκαν και κατέληξε στο συμπέρασμα ότι η αλλαγή επωνυμίας δεν επηρεάζει με κανέναν τρόπο τα πορίσματα του εκτελεστικού κανονισμού (ΕΕ) 2017/367 και του εκτελεστικού κανονισμού (ΕΕ) 2017/366, όπως αυτοί τροποποιήθηκαν με τον εκτελεστικό κανονισμό (ΕΕ) 2017/1570.

Επομένως, οι αναφορές που γίνονται στο παράρτημα 1 του εκτελεστικού κανονισμού (ΕΕ) 2017/366, στο παράρτημα I του εκτελεστικού κανονισμού (ΕΕ) 2017/367 και στο παράρτημα του εκτελεστικού κανονισμού (ΕΕ) 2017/1570 στην εταιρεία:

Zhongli Talesun Solar Co., Ltd B922

θα πρέπει να νοούνται ως αναφορές στην εταιρεία:

Suzhou Talesun Solar Technologies Co., Ltd B922

Ο πρόσθετος κωδικός TARIC B922, που είχε αποδοθεί προηγουμένως στην εταιρεία Zhongli Talesun Solar Co., Ltd, εφαρμόζεται πλέον στην εταιρεία Suzhou Talesun Solar Technologies Co., Ltd.

Οι αναφορές που γίνονται στο παράρτημα 1 του εκτελεστικού κανονισμού (ΕΕ) 2017/366, στο παράρτημα I του εκτελεστικού κανονισμού (ΕΕ) 2017/367 και στο παράρτημα του εκτελεστικού κανονισμού (ΕΕ) 2017/1570 στην εταιρεία:

Wuxi LONGi Silicon Materials Co. Ltd Xi’an LONGi Silicon Materials Corp. B897

θα πρέπει να νοούνται ως αναφορές στην εταιρεία:

Wuxi LONGi Silicon Materials Co. Ltd LONGi Green Energy Technology Co., Ltd B897

Ο πρόσθετος κωδικός TARIC B897, που είχε αποδοθεί προηγουμένως στην εταιρεία Xi’an LONGi Silicon Materials Corp. και, παράλληλα, στην εταιρεία Wuxi LONGI Silicon Materials Co. Ltd εφαρμόζεται πλέον στην εταιρεία LONGi Green Energy Technology Co., Ltd. και, παράλληλα, στην εταιρεία Wuxi LONGi Silicon Materials Co. Ltd.

Οι αναφορές που γίνονται στο παράρτημα 1 του εκτελεστικού κανονισμού (ΕΕ) 2017/366, στο παράρτημα I του εκτελεστικού κανονισμού (ΕΕ) 2017/367 και στο παράρτημα του εκτελεστικού κανονισμού (ΕΕ) 2017/1570 στην εταιρεία:

LERRI Solar Technology (Zhejiang) Co. Ltd B898

θα πρέπει να νοούνται ως αναφορές στην εταιρεία:

LONGi Solar Technology(Zhejiang)Co., Ltd B898

Ο πρόσθετος κωδικός TARIC B898, που είχε αποδοθεί προηγουμένως στην εταιρεία Lerri Solar Technology (Zhejiang) Co. Ltd, εφαρμόζεται πλέον στην εταιρεία LONGi Solar Technology(Zhejiang)Co., Ltd.

(1) ΕΕ L 56 της 3.3.2017, σ. 131.

(2) ΕΕ L 56 της 3.3.2017, σ. 1.

(3) ΕΕ L 238 της 16.9.2017, σ. 22.